МИНИСТЕРСТВО НА ЗЕМЕДЕЛИЕТО И ХРАНИТЕ

**ОБЛАСТНА ДИРЕКЦИЯ „ЗЕМЕДЕЛИЕ” СМОЛЯН**

гр. Смолян, бул. „България” № 14, тел./факс 0301/62078, mail:ODZG\_Smolyan@mzh.government.bg

**О Б Я В Л Е Н И Е**

 На основание чл. 10 а, ал.2 от Закона за държавния служител

**ОБЯВЯВА КОНКУРС ЗА ДЛЪЖНОСТТА:**

**СТАРШИ ЕКСПЕРТ**

**в общинска служба по земеделие – Мадан,**

**главна дирекция „Аграрно развитие”, областна дирекция “Земеделие” – Смолян**

**1. Минимални и специфични изисквания за заемане на длъжността.**

- степен на завършено образование – висше;

- минимална образователна степен – бакалавър, предпочитана специалност - агроинженерство, зооинженерство, геодезия, аграрна икономика, икономика, технически специалности и други;

- минимален професионален опит – 1 година в област или области свързани с функционалните задължения на длъжността или ІV младши ранг;

- познаване на нормативна уредба, свързана с дейността на Областна дирекция „Земеделие” Смолян: Закон за собствеността и ползването на земеделските земи /ЗСПЗЗ/, Правилник за прилагане на закона за собствеността и ползването на земеделските земи /ППЗСПЗЗ/, Закон за подпомагане на земеделските производители, Наредба № 3/1999 г. за създаване и поддържане на регистър на земеделските стопани, Устройствен правилник на областните дирекции „Земеделие“;

- необходими компетентности: ориентация към резултати, работа в екип, фокус към клиента (вътрешен/външен), комуникативна компетентност, професионална компетентност, аналитична компетентност, дигитална компетентност;

- кандидатите да отговарят на условията на чл. 7 от Закона за държавния служител.

**2. Информация за длъжността „старши експерт“ в общинска служба по земеделие:**

Извършва административното обслужване на потребителите в ОСЗ Мадан; Приема анкетни формуляри, води входящия дневник и съхранява копия от заверените анкетни формуляри съгласно разпоредбите на Наредба № 3 за създаване и поддържане на регистър на земеделските стопани; Извършва регистрация на земеделски стопани и ползвани от тях земеделски площи за кандидатстване по схеми и мерки, свързани с плащане на площ, както и по други схеми и мерки по ОСП на ЕС; Регистрира и въвежда в специализиран информационен продукт правни основания и други.

**3. Начин за провеждане на конкурса**: решаване на тест и интервю.

**4. Необходими документи за кандидатстване:**

* + - заявление за участие в конкурса – по образец /Приложение № 3 към чл.17, ал.2 на Наредбата за провеждане на конкурсите и подбора при мобилност на държавни служители/;

- декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност;

* + - копия от документи, за придобита образователно-квалификационна степен, допълнителна квалификация и правоспособност;
		- копия от документите, удостоверяващи продължителността на професионалния опит или придобития ранг като държавен служител.

Образци от заявлението за участие в конкурс и от декларацията могат да се получат в ОД “Земеделие” – Смолян, гр. Смолян, бул. “България” № 14, ет.1, стая 111, тел. 0301/6-62-36, както и да бъдат свалени от интернет страницата на областна дирекция „Земеделие” Смолян на адрес: [www.mzh.government/ODZ-Smolian](http://www.mzh.government/ODZ-Smolian).

**5. Срок за подаване на документите:** 14 календарни дни от публикуване на обявлението.

**6. Място за подаване на документите:** ОД „Земеделие” – Смолян, гр. Смолян, бул. “България” № 14, ет.1, ст.111, тел. 0301/6-62-36.

**Кандидатите подават лично или чрез пълномощник документите за участие в конкурса. Документите могат да се подават по електронен път на адрес ODZG\_Smolyan@mzh.government.bg, като в този случай заявлението и декларацията следва да бъдат подписани от кандидата с електронен подпис.**

**7. Общодостъпно място, на което ще се публикуват списъци или други съобщения във връзка с конкурса:** Информационното табло на областна дирекция “Земеделие” – гр. Смолян, бул.”България” № 14, ет.1, информационно табло на ОСЗ – Мадан, гр. Мадан, ул. „Обединение“ № 14, ет.4 и интернет страницата на областна дирекция „Земеделие” Смолян на адрес: [www.mzh.government/ODZ-Smolian](http://www.mzh.government/ODZ-Smolian)

**8. Размер на основната заплата за длъжността.**

от 950 лв. до 1200 лв.

**9.** Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.